**מסמך אפיון**

שם הפרויקט פלטפורמה להחלפת מוצרים בין אנשים פרטיים.

שמות אנשי הצוות יובל נורליאן וסהר סלבקין.

מטרת הפרויקט

מטרת הפרויקט היא ליצור פלטפורמה יעילה ונוחה להחלפת מוצרים מקטגוריות שונות בין אנשים פרטיים. במקום תהליך מסורבל של מכירת פריט וקניית פריט חדש, הפלטפורמה מאפשרת לבצע החלפה ישירה בין פריטים.

משתמשי הקצה יעלו פריטים שאין להם צורך בהם, יוכלו לדפדף במאגר פריטים ולהתאים את רצונותיהם לפריטים של אחרים. כאשר נוצרה "התאמה" בין משתמשים, המערכת תייצר קשר בין הצדדים להשלמת העסקה.

החדשנות בפרויקט

הפרויקט מכיל אלגוריתם מבוסס AI בשילוב נתונים מהיסטוריית העסקאות בפלטפורמה כדי להעריך את שווי הפריט עבור משתמש הקצה. תכונה זו עוזרת למשתמשים להבין את ערך הפריט שלהם ולבצע החלפות הוגנות.

בנוסף, המערכת מציעה ממשק ייחודי שמותאם לחלוקה ברורה של קטגוריות מוצרים, דינמיות התאמות חכמה וזרימת עבודה נוחה ומותאמת אישית לכל משתמש.

מקור הנתונים בפרויקט

נתוני הפלטפורמה יוזנו על ידי המשתמשים עצמם, שיטענו את פרטי הפריטים שהם מעוניינים להחליף. בנוסף, היסטוריית העסקאות בפלטפורמה תנותח ע"י האלגוריתם במערכת לצורך הערכת שווי הפריטים.

תכולת הפרויקט

העלאת פריטים: משתמשים יוכלו להעלות פריטים שהם מעוניינים להחליף.

מערכת הערכת שווי: שימוש בAI ובנתוני עסקאות קודמות להערכת שווי פריטים בצורה שקופה והוגנת.

ניהול עסקאות: יצירת קשר בין משתמשים כאשר נוצרה התאמה לפריטים להשלמת ההחלפה.

ממשק משתמש ידידותי: עיצוב אינטואיטיבי ונוח המאפשר חוויית משתמש זורמת וממוקדת.